nibzard/narodne-novine-full-text-markdown huggingface dataset:
### NN 3/2023 (5.1.2023.), Dodatak IV. Kolektivnom ugovoru za djelatnost zdravstva i zdravstvenog osiguranja

KOLEKTIVNI UGOVORI

57

VLADA REPUBLIKE HRVATSKE

i

HRVATSKI STRUKOVNI SINDIKAT MEDICINSKIH SESTARA – MEDICINSKIH TEHNIČARA

SAMOSTALNI SINDIKAT ZDRAVSTVA I SOCIJALNE SKRBI HRVATSKE (U DALJNJEM TEKSTU: SINDIKATI)

zaključili su 30. prosinca 2022. godine

DODATAK IV.
 KOLEKTIVNOM UGOVORU

ZA DJELATNOST ZDRAVSTVA I ZDRAVSTVENOG OSIGURANJA

Članak 1.

Utvrđuje se da je između Vlade Republike Hrvatske i sindikata: Hrvatskog strukovnog sindikata medicinskih sestara – medicinskih tehničara i Samostalnog sindikata zdravstva i socijalne skrbi Hrvatske zaključen 26. ožujka 2018. godine Kolektivni ugovor za djelatnost zdravstva i zdravstvenog osiguranja (»Narodne novine« br. 29/18), da je 25. ožujka 2019. zaključen Dodatak I. Kolektivnom ugovoru za djelatnost zdravstva i zdravstvenog osiguranja (»Narodne novine«, br. 35/19), da je 31. srpnja 2019. zaključena Izmjena Dodatka I. Kolektivnom ugovoru za djelatnost zdravstva i zdravstvenog osiguranja (»Narodne novine«, br. 78/19), da je 27. rujna 2019. zaključen Dodatak II. Kolektivnom ugovoru za djelatnost zdravstva i zdravstvenog osiguranja (»Narodne novine«, br. 92/19) te da je 5. svibnja 2020. zaključen Dodatak III. Kolektivnom ugovoru za djelatnost zdravstva i zdravstvenog osiguranja (»Narodne novine«, br. 56/20), s vremenskim važenjem do 31. prosinca 2022. godine.

Članak 2.

Ugovorne strane suglasne su da se Kolektivni ugovor za djelatnost zdravstva i zdravstvenog osiguranja, Dodatak I. Kolektivnom ugovoru za djelatnost zdravstva i zdravstvenog osiguranja, Izmjena Dodatka I. Kolektivnom ugovoru za djelatnost zdravstva i zdravstvenog osiguranja, Dodatak II. Kolektivnom ugovoru za djelatnost zdravstva i zdravstvenog osiguranja i Dodatak III. Kolektivnom ugovoru za djelatnost zdravstva i zdravstvenog osiguranja iz članka 1. ovog Dodatka i ovaj Dodatak primjenjuju do 25. ožujka 2023. godine.

Članak 3.

Smatra se da je ovaj Dodatak zaključen kada ga potpišu ovlašteni predstavnici ugovornih strana.

Članak 4.

Ovaj Dodatak sastavljen je u sedam izvornih primjeraka, od kojih svakom Sindikatu pripada po jedan primjerak, a Vladi pet primjeraka.

Evidencijski br.: 9/18-5
 Zagreb, 30. prosinca 2022.

|  |  |
| --- | --- |
| ZA VLADU REPUBLIKE HRVATSKE  Ministar zdravstva  izv. prof. dr. sc. Vili Beroš, dr. med., v. r. | ZA SINDIKATE  Hrvatski strukovni sindikat medicinskih sestara – medicinskih tehničara  Brankica Grgurić, v. r. |
|  | Samostalni sindikat zdravstva i  socijalne skrbi Hrvatske  Stjepan Topolnjak, v. r. |
### NN 3/2023 (5.1.2023.), Pravilnik o izmjenama Pravilnika o utvrđivanju sukladnosti vozila na dva ili tri kotača i četverocikala

DRŽAVNI ZAVOD ZA MJERITELJSTVO

46

Na temelju članka 275. stavka 3. Zakona o sigurnosti prometa na cestama (»Narodne novine«, br. 67/08., 48/10., 74/11., 80/13., 158/13, 92/14., 64/15., 108/17., 70/19., 42/20., 85/22. i 114/22.), glavna ravnateljica Državnog zavoda za mjeriteljstvo donosi

PRAVILNIK

O IZMJENAMA PRAVILNIKA O UTVRĐIVANJU SUKLADNOSTI VOZILA NA DVA ILI TRI KOTAČA I ČETVEROCIKALA

Članak 1.

U Pravilniku o utvrđivanju sukladnosti vozila na dva ili tri kotača i četverocikala (»Narodne novine«, broj 80/13, 97/14, 1/16, 60/16, 2/19 i 150/22) u članku 46. stavak 1. mijenja se i glasi:

»U postupku utvrđivanja sukladnosti tipa vozila naplaćuju se sljedeće naknade:

|  |  |  |  |  |  |
| --- | --- | --- | --- | --- | --- |
| Kategorija vozila | Naknada u postupku | | | | |
| evidentiranja tipa vozila | nacionalne homologacije tipa vozila | pregleda vozila | izdavanja dopune potvrde | provjere i upis podataka u bazu |
| L1, L2, L3,  L4, L5 | 212,36 € | 212,36 € | 66,36 € | 53,09 € | 39,82 € |
| L6, L7 | 318,53 € | 318,53 € | 99,54 € | 79,63 € | 53,09 € |

«

Članak 2.

Članak 48. stavak 1. mijenja se i glasi:

»U postupku utvrđivanja sukladnosti pojedinačno pregledanog vozila naplaćuju se sljedeće naknade:

|  |  |  |
| --- | --- | --- |
| Kategorija vozila | Naknada u postupku | |
| identifikacije i utvrđivanja stanja vozila | pojedinačnog  odobravanja vozila |
| L1, L2, L3, L4, L5, | 43,80 € | 66,36 € |
| L6, L7 | 53,09 € | 79,63 € |

«

Članak 3.

U članku 49. stavku 1. riječi »240,00 kuna« se zamjenjuju riječima »31,85 eura«.

Članak 4.

Ovaj Pravilnik objavit će se u »Narodnim novinama«, a stupa na snagu osmoga dana od dana objave.

Klasa: 011-02/22-04/04
 Urbroj: 558-06-01/1-22-03
 Zagreb, 30. prosinca 2022.

Glavna ravnateljica
 Brankica Novosel, v. r.
### NN 3/2023 (5.1.2023.), Pravilnik o izmjenama Pravilnika o utvrđivanju sukladnosti traktora za poljoprivredu i šumarstvo

DRŽAVNI ZAVOD ZA MJERITELJSTVO

47

Na temelju članka 275. stavka 3. Zakona o sigurnosti prometa na cestama (»Narodne novine«, br. 67/08., 48/10., 74/11., 80/13., 158/13, 92/14., 64/15., 108/17., 70/19., 42/20., 85/22. i 114/22.), glavna ravnateljica Državnog zavoda za mjeriteljstvo donosi

PRAVILNIK

O IZMJENAMA PRAVILNIKA O UTVRĐIVANJU SUKLADNOSTI TRAKTORA ZA POLJOPRIVREDU
 I ŠUMARSTVO

Članak 1.

U Pravilniku o utvrđivanju sukladnosti traktora za poljoprivredu i šumarstvo (»Narodne novine« br. 80/13, 1/16, 60/16, 2/19, 90/19 i 150/22), u članku 37. stavak 1. mijenja se i glasi:

»U postupku utvrđivanja sukladnosti tipa vozila naplaćuju se sljedeće naknade:

|  |  |  |  |  |
| --- | --- | --- | --- | --- |
| Kategorija traktora | Naknada u postupku | | | |
| evidentiranja tipa traktora | nacionalne homologacije tipa traktora | izdavanja dopune potvrde | provjere i upis podataka u bazu |
| T i C | 424,71 € | 424,71 € | 106,18 € | 66,36 € |
| R i S | 318,53 € | 318,53 € | 79,63 € | 66,36 € |

«

Članak 2.

Članak 39. stavak 1. mijenja se i glasi:

»U postupku utvrđivanja sukladnosti pojedinačno pregledanog vozila naplaćuju se sljedeće naknade:

|  |  |  |
| --- | --- | --- |
| Kategorija traktora | Naknada u postupku | |
| identifikacije i utvrđivanja stanja traktora | pojedinačnog odobravanja traktora |
| T i C | 53,09 € | 66,36 € |
| R i S | 39,82 € | 53,09 € |

«

Članak 3.

Članak 40. stavak 1. mijenja se i glasi:

»Iznosi naknada koje naplaćuje tehnička služba u postupku utvrđivanja sukladnosti traktora:

|  |  |
| --- | --- |
| Kategorija traktora | Naknada za izdavanje tehničke specifikacije traktora |
| T, C, R i S | 31,85 € |

«

Članak 4.

Ovaj Pravilnik objavit će se u »Narodnim novinama«, a stupa na snagu osamoga dana od objave.

Klasa: 011-02/22-04/06
 Urbroj: 558-06-01/1-22-03
 Zagreb, 30. prosinca 2022.

Glavna ravnateljica
 Brankica Novosel, v. r.
### NN 3/2023 (5.1.2023.), Rješenje kojim se Klinika za očne bolesti Kliničkog bolničkog centra Sestre milosrdnice određuje »Referentnim centrom Ministarstva zdravstva za kataraktu i refraktivnu kirurgiju oka«

MINISTARSTVO ZDRAVSTVA

43

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18, 147/20 i 119/22) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517 na prijedlog Nacionalnog zdravstvenog vijeća sa sjednice održane 1. rujna 2022., donosi

RJEŠENJE

1. Određuje se Klinika za očne bolesti Kliničkog bolničkog centra Sestre milosrdnice »Referentnim centrom Ministarstva zdravstva za kataraktu i refraktivnu kirurgiju oka«.

2. Naziv »Referentni centar Ministarstva zdravstva za kataraktu i refraktivnu kirurgiju oka« dodjeljuje se na vrijeme od pet godina.

Klasa: UP/I-510-01/22-01/19

Urbroj: 534-07-2-2/4-22-10

Zagreb, 30. studenoga 2022.

Ministar
 izv. prof. dr. sc. Vili Beroš, dr. med., v. r.
### NN 3/2023 (5.1.2023.), Rješenje kojim se Klinika za dermatovenerologiju Kliničkog bolničkog centra Rijeka određuje »Referentnim centrom Ministarstva zdravstva za psorijazu«

Ministarstvo zdravSTVA

42

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18, 147/20 i 119/22) te članka 96. stavka 1. Zakona o općem upravnom postupku (»Narodne novine, broj 47/09 i 110/21), postupajući po zahtjevu Kliničkog bolničkog centra Rijeka, sa sjedištem u Rijeci, Krešimirova 42, OIB: 40237608715 na prijedlog Nacionalnog zdravstvenog vijeća sa sjednice održane 1. listopada 2022., donosi

RJEŠENJE

1. Određuje se Klinika za dermatovenerologiju Kliničkog bolničkog centra Rijeka »Referentnim centrom Ministarstva zdravstva za psorijazu«.

2. Naziv »Referentni centar Ministarstva zdravstva za psorijazu« dodjeljuje se na vrijeme od pet godina.

Klasa: UP/I-510-01/22-01/10

Urbroj: 534-07-2-2/4-22-10

Zagreb, 23. studenoga 2022.

Ministar
 izv. prof. dr. sc. Vili Beroš, dr. med., v. r.
### NN 3/2023 (5.1.2023.), Rješenje o imenovanju dijela članova Upravnog vijeća Hrvatskih voda

VLADA REPUBLIKE HRVATSKE

38

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 203. stavka 2. Zakona o vodama (»Narodne novine«, br. 66/19. i 84/21.), Vlada Republike Hrvatske je na sjednici održanoj
 29. prosinca 2022. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKIH VODA

Za članove Upravnog vijeća Hrvatskih voda, imenuju se:

– IVAN HAMPOVČAN

– VLADIMIR KUREČIĆ

– DANIEL SEGARIĆ.

Klasa: 080-02/22-01/171

Urbroj: 50301-15/07-22-02

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 3/2023 (5.1.2023.), Rješenje o razrješenju i imenovanju članice Upravnog vijeća Kliničkog bolničkog centra Sestre milosrdnice

VLADA REPUBLIKE HRVATSKE

39

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 83. stavka 5. Zakona o zdravstvenoj zaštiti (»Narodne novine«, br. 100/18., 125/19., 147/20. i 119/22.), Vlada Republike Hrvatske je na sjednici održanoj 29. prosinca 2022. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA KLINIČKOG BOLNIČKOG CENTRA SESTRE MILOSRDNICE

1. Razrješuje se dr. sc. PETRA NOLA FUCHS dužnosti članice Upravnog vijeća Kliničkog bolničkog centra Sestre milosrdnice, zbog isteka mandata.

2. Imenuje se dr. sc. PETRA NOLA FUCHS članicom Upravnog vijeća Kliničkog bolničkog centra Sestre milosrdnice.

Klasa: 080-02/22-02/90

Urbroj: 50301-15/28-22-02

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 3/2023 (5.1.2023.), Rješenje o imenovanju glavnog ravnatelja Državne geodetske uprave

VLADA REPUBLIKE HRVATSKE

40

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 29. prosinca 2022. donijela

RJEŠENJE

O IMENOVANJU GLAVNOG RAVNATELJA DRŽAVNE GEODETSKE UPRAVE

Imenuje se ANTONIO ŠUSTIĆ glavnim ravnateljem Državne geodetske uprave.

Klasa: UP/I 080-02/22-01/94

Urbroj: 50301-15/28-22-01

Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 3/2023 (5.1.2023.), Rješenje o razrješenju zamjenika glavnog ravnatelja Državne geodetske uprave

VLADA REPUBLIKE HRVATSKE

41

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 29. prosinca 2022. donijela

RJEŠENJE

O RAZRJEŠENJU ZAMJENIKA GLAVNOG RAVNATELJA DRŽAVNE GEODETSKE UPRAVE

Razrješuje se ANTONIO ŠUSTIĆ položaja zamjenika glavnog ravnatelja Državne geodetske uprave, radi odlaska na novu dužnost.

Klasa: UP/I 080-02/22-02/48
 Urbroj: 50301-15/28-22-01
 Zagreb, 29. prosinca 2022.

Predsjednik
 mr. sc. Andrej Plenković, v. r.
### NN 3/2023 (5.1.2023.), Ispravak Pravilnika o izmjenama i dopunama Pravilnika o porezu na dohodak

NARODNE NOVINE

60

Nakon usporedbe s izvornim tekstom Pravilnika o izmjenama i dopunama Pravilnika o porezu na dohodak Ministarstva financija objavljenog u »Narodnim novinama«, broj 156 od 30. prosinca 2022. utvrđena je tiskarska pogreška te se daje

ISPRAVAK PRAVILNIKA

O IZMJENAMA I DOPUNAMA PRAVILNIKA
 O POREZU NA DOHODAK

U Pravilniku o izmjenama i dopunama Pravilnika o porezu na dohodak (»Narodne novine«, broj 156/2022) u članku 2. pogrešno je objavljena rečenica koja glasi: »Iza. r.br. 38. dodaje se r.br. 39. koji glasi:« koja se kao suvišna briše.

Urbroj: 50501-5/2-23-01
 Zagreb, 4. siječnja 2023.

Glavna urednica
 Zdenka Pogarčić, v. r.
### NN 3/2023 (5.1.2023.), Odluka o iznosu državnih poticajnih sredstava za stambenu štednju prikupljenu u 2023. godini

Vlada Republike Hrvatske

32

Na temelju članka 21. stavka 6. Zakona o stambenoj štednji i državnom poticanju stambene štednje (»Narodne novine«, br. 109/97., 117/97., 76/99., 10/01., 92/05., 21/10., 15/13., 139/13., 151/14. i 110/15.), Vlada Republike Hrvatske je na sjednici održanoj 5. siječnja 2023. donijela

ODLUKU

O IZNOSU DRŽAVNIH POTICAJNIH SREDSTAVA ZA STAMBENU ŠTEDNJU PRIKUPLJENU
 U 2023. GODINI

I.

Državna poticajna sredstva za stambenu štednju prikupljenu u 2023. godini iznose 0,3 %.

II.

Ova Odluka stupa na snagu osmoga dana od objave u »Narodnim novinama«.

Klasa: 022-03/22-04/404
 Urbroj: 50301-05/16-23-5
 Zagreb, 5. siječnja 2023.

Predsjednik
 mr. sc. Andrej Plenković, v. r.
### NN 3/2023 (5.1.2023.), Odluka o pokretanju postupka pregovora o sklapanju kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

33

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 5. siječnja 2023. donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZNANOST I VISOKO OBRAZOVANJE I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju kolektivnog ugovora za znanost i visoko obrazovanje.

II.

U pregovarački odbor Vlade Republike Hrvatske za pregovore o sklapanju kolektivnog ugovora iz točke I. ove Odluke imenuju se:

– dr. sc. Radovan Fuchs, ministar znanosti i obrazovanja

– Stipe Mamić, državni tajnik u Ministarstvu znanosti i obrazovanja

– Ivica Šušak, državni tajnik u Ministarstvu znanosti i obrazovanja

– Amalija Babić, predstavnica Ministarstva znanosti i obrazovanja

– Dijana Mandić, predstavnica Ministarstva znanosti i obrazovanja

– Ivana Bulešić, predstavnica Ministarstva znanosti i obrazovanja

– Mia Horvat, predstavnica Ministarstva znanosti i obrazovanja

– Ružica Vučić, predstavnica Ministarstva znanosti i obrazovanja

– Olivera Fišeković, predstavnica Ministarstva rada, mirovinskoga sustava, obitelji i socijalne politike

– Hana Zoričić, predstavnica Ministarstva financija.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/507
 Urbroj: 50301-04/25-23-2
 Zagreb, 5. siječnja 2023.

Predsjednik
 mr. sc. Andrej Plenković, v. r.
### NN 3/2023 (5.1.2023.), Odluka o raspisivanju prijevremenih izbora za općinskog načelnika Općine Starigrad

VLADA REPUBLIKE HRVATSKE

34

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člankom 40.d stavkom 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 5. siječnja 2023. donijela

ODLUKU

O RASPISIVANJU PRIJEVREMENIH IZBORA ZA OPĆINSKOG NAČELNIKA OPĆINE STARIGRAD

I.

Raspisuju se prijevremeni izbori za općinskog načelnika Općine Starigrad.

II.

Za dan provedbe izbora određuje se nedjelja, 12. veljače 2023.

III.

Ova Odluka objavit će se u »Narodnim novinama«, a stupa na snagu 12. siječnja 2023.

Klasa: 022-03/22-04/495
 Urbroj: 50301-21/32-23-2
 Zagreb, 5. siječnja 2023.

Predsjednik
 mr. sc. Andrej Plenković, v. r.
### NN 3/2023 (5.1.2023.), Odluka o raspisivanju prijevremenih izbora za Općinsko vijeće Općine Gradina

VLADA REPUBLIKE HRVATSKE

35

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 5. siječnja 2023. donijela

ODLUKU

O RASPISIVANJU PRIJEVREMENIH IZBORA ZA OPĆINSKO VIJEĆE OPĆINE GRADINA

I.

Raspisuju se prijevremeni izbori za članove Općinskog vijeća Općine Gradina.

II.

Za dan provedbe izbora određuje se nedjelja, 12. veljače 2023.

III.

Ova Odluka objavit će se u »Narodnim novinama«, a stupa na snagu 12. siječnja 2023.

Klasa: 022-03/22-04/518
 Urbroj: 50301-21/32-23-2
 Zagreb, 5. siječnja 2023.

Predsjednik
 mr. sc. Andrej Plenković, v. r.
### NN 4/2023 (11.1.2023.), Rješenje Visokog upravnog suda Republike Hrvatske poslovni broj: Usoz-139/22-10 od 12. prosinca 2022.

VISOKI UPRAVNI SUD REPUBLIKE HRVATSKE

76

RJEŠENJE

Visoki upravni sud Republike Hrvatske, u vijeću sastavljenom od sudaca toga suda, Senke Orlić-Zaninović, predsjednice vijeća, dr. sc. Sanje Otočan, Gordane Marušić-Babić, Ljiljane Karlovčan-Đurović i Blanše Turić, članica vijeća te više sudske savjetnice Ivane Mamić Vuković, zapisničarke, povodom prijedloga N. M. iz D. S., za obustavu izvršenja općeg akta, na sjednici vijeća održanoj 12. prosinca 2022.

riješio je

Obustavlja se izvršenje Odluke o izmjenama Odluke o sudjelovanju roditelja u cijeni programa Dječjeg vrtića Dugo Selo (»Službeni glasnik Grada Dugog Sela« broj 9/2022).

Obrazloženje

1. Povodom prijedloga podnositeljice, u kojem se ukazuje na nezakonitosti u postupku donošenja općeg akta, ovaj je Sud, po službenoj dužnosti inicirao postupak ocjene zakonitosti Odluke o izmjenama Odluke o sudjelovanju roditelja u cijeni programa Dječjeg vrtića Dugo Selo (»Službeni glasnik Grada Dugog Sela« broj 9/2022, dalje: Odluka).

2. Prijedlog podnositeljice je dostavljen donositelju te se iz očitovanja donositelja razabire da je u tijeku postupak donošenja novog općeg akta koji uređuje sudjelovanje roditelja u cijeni programa Dječjeg vrtića D. S.

3. Predmetna Odluka je donesena pod oznakom, klasa: 024-01/22-03/15, urbroj: 238-7-03-04/02-22-3 od 14. srpnja 2022., objavljena je u službenom glasniku Grada Dugog Sela i primjenjuje se od 1. rujna 2022. godine. Dakle, proizvodi pravni učinak pa je podnositeljica predložila da se izvršenje sporne Odluke obustavi do okončanja ovog objektivnog upravnog spora.

4. Prijedlog je osnovan.

5. Iz očitovanja donositelja predmetne Odluke proizlazi da je, zbog manjkavosti u proceduri njezinog donošenja, započet postupak donošenja nove odluke o sudjelovanju roditelja u cijeni programa Dječjeg vrtića D. S., koju činjenicu tek treba nesporno utvrditi u ovom postupku.

6. Međutim, do donošenja nove odluke kojom donositelj uređuje sudjelovanje roditelja u cijeni programa vrtića, sporna, proceduralno upitna predmetna Odluka proizvodi pravni učinak te je od 1. rujna 2022. obvezujuća za sve roditelje djece koja pohađaju program Dječjeg vrtića D. S.

7. Stoga, Sud nalazi opravdanim obustaviti izvršenje predmetne Odluke do donošenja odluke Suda u ovom postupku ocjene zakonitosti spornog općeg akta te je pozivom na odredbu članka 85. stavka 2. Zakona o upravnim sporovima (»Narodne novine«, broj 20/10., 143/12., 152/14., 94/16., 29/17., 110/21.), riješeno kao u izreci.

Poslovni broj: Usoz-139/22-10

Zagreb, 12. prosinca 2022.

Predsjednica vijeća
 Senka Orlić-Zaninović, v. r.
### NN 4/2023 (11.1.2023.), Odluka o osnivanju Konzulata Republike Hrvatske u Kneževini Lihtenštajnu, sa sjedištem u Schaanu

PREDSJEDNIK REPUBLIKE HRVATSKE

61

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/22-05/16, urbroj: 50301-21/22-22-5 od 30. studenoga 2022., donosim

ODLUKU

O OSNIVANJU KONZULATA REPUBLIKE HRVATSKE U KNEŽEVINI LIHTENŠTAJNU, SA SJEDIŠTEM U SCHAANU

Osniva se Konzulat Republike Hrvatske u Kneževini Lihtenštajnu, sa sjedištem u Schaanu, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Kneževine Lihtenštajna.

Ova Odluka stupa na snagu danom donošenja.

Klasa: 020-02/22-01/09

Urbroj: 71-10-01/1-22-2

Zagreb, 13. prosinca 2022.

Predsjednik
 Republike Hrvatske
 Zoran Milanović, v. r.
### NN 4/2023 (11.1.2023.), Odluka o postavljanju počasnog konzula Republike Hrvatske u Kneževini Lihtenštajnu, sa sjedištem u Schaanu

PREDSJEDNIK REPUBLIKE HRVATSKE

62

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U KNEŽEVINI LIHTENŠTAJNU, SA SJEDIŠTEM U SCHAANU

ERNST JOSEPH WALCH postavlja se za počasnog konzula Republike Hrvatske u Kneževini Lihtenštajnu, sa sjedištem u Schaanu i konzularnim ovlastima nad konzularnim područjem koje obuhvaća cjelokupni teritorij Kneževine Lihtenštajna.

Ova Odluka stupa na snagu danom donošenja.

Klasa: 020-02/22-05/07

Urbroj: 71-10-01/1-22-2

Zagreb, 13. prosinca 2022.

Predsjednik
 Republike Hrvatske
 Zoran Milanović, v. r.
### NN 4/2023 (11.1.2023.), Odluka o zatvaranju Konzulata Republike Hrvatske u Saveznoj Republici Brazilu, sa sjedištem u Curitibi

PREDSJEDNIK REPUBLIKE HRVATSKE

63

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke 1. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/22-04/22, urbroj: 50301-21/22-22-5 od 8. prosinca 2022. donosim

ODLUKU

O ZATVARANJU KONZULATA REPUBLIKE HRVATSKE U SAVEZNOJ REPUBLICI BRAZILU, SA SJEDIŠTEM U CURITIBI

Zatvara se Konzulat Republike Hrvatske u Saveznoj Republici Brazilu, sa sjedištem u Curitibi, na čelu s počasnim konzulom i konzularnim ovlastima nad konzularnim područjem koje obuhvaća područje Saveznih Država Parana i Santa Catarina.

Ova Odluka stupa na snagu danom donošenja.

Klasa: 020-02/22-01/10

Urbroj: 71-10-01/1-22-2

Zagreb, 15. prosinca 2022.

Predsjednik
 Republike Hrvatske
 Zoran Milanović, v. r.
### NN 4/2023 (11.1.2023.), Odluka o zatvaranju Konzulata Republike Hrvatske u Saveznoj Republici Brazilu, sa sjedištem u Sao Paulu

PREDSJEDNIK REPUBLIKE HRVATSKE

64

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/22-05/10, urbroj: 50301-21/22-22-5 od 8. prosinca 2022., donosim

ODLUKU

O ZATVARANJU KONZULATA REPUBLIKE HRVATSKE U SAVEZNOJ REPUBLICI BRAZILU, SA SJEDIŠTEM U SAO PAULU

Zatvara se Konzulat Republike Hrvatske u Saveznoj Republici Brazilu, sa sjedištem u Sao Paulu, na čelu s počasnim konzulom i konzularnim područjem koje obuhvaća teritorij Savezne Države Sao Paulo.

Ova Odluka stupa na snagu danom donošenja.

Klasa: 020-02/22-01/11

Urbroj: 71-10-01/1-22-2

Zagreb, 14. prosinca 2022.

Predsjednik
 Republike Hrvatske
 Zoran Milanović, v. r.
### NN 4/2023 (11.1.2023.), Odluka o osnivanju Konzulata Republike Hrvatske u Saveznoj Republici Brazilu, sa sjedištem u Sao Paulu

PREDSJEDNIK REPUBLIKE HRVATSKE

65

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/22-05/11, urbroj: 50301-21/22-22-4 od 8. prosinca 2022., donosim

ODLUKU

O OSNIVANJU KONZULATA REPUBLIKE HRVATSKE U SAVEZNOJ REPUBLICI BRAZILU, SA SJEDIŠTEM U SAO PAULU

Osniva se Konzulat Republike Hrvatske u Saveznoj Republici Brazilu, sa sjedištem u Sao Paulu, na čelu s počasnim konzulom i konzularnim ovlastima nad konzularnim područjem koje obuhvaća teritorij Savezne Države Sao Paulo.

Ova Odluka stupa na snagu danom donošenja.

Klasa: 020-02/22-01/12

Urbroj: 71-10-01/1-22-2

Zagreb, 15. prosinca 2022.

Predsjednik
 Republike Hrvatske
 Zoran Milanović, v. r.
### NN 4/2023 (11.1.2023.), Odluka o postavljanju počasnog konzula Republike Hrvatske u Saveznoj Republici Brazilu, sa sjedištem u Sao Paulu

PREDSJEDNIK REPUBLIKE HRVATSKE

66

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U SAVEZNOJ REPUBLICI BRAZILU, SA SJEDIŠTEM U SAO PAULU

EDUARDO ALVES DA SILVA postavlja se za počasnog konzula Republike Hrvatske u Saveznoj Republici Brazilu, sa sjedištem u Sao Paulu i konzularnim ovlastima nad konzularnim područjem koje obuhvaća teritorij Savezne Države Sao Paulo.

Ova Odluka stupa na snagu danom donošenja.

Klasa: 020-02/22-05/08

Urbroj: 71-10-01/1-22-2

Zagreb, 15. prosinca 2022.

Predsjednik
 Republike Hrvatske
 Zoran Milanović, v. r.
### NN 4/2023 (11.1.2023.), Odluka o opozivu počasnog konzula Republike Hrvatske u Saveznoj Republici Brazilu, sa sjedištem u Curitibi

PREDSJEDNIK REPUBLIKE HRVATSKE

67

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U SAVEZNOJ REPUBLICI BRAZILU, SA SJEDIŠTEM U CURITIBI

AHMAD BAHJAD NASSER opoziva se dužnosti počasnog konzula Republike Hrvatske u Saveznoj Republici Brazilu, sa sjedištem u Curitibi i konzularnim ovlastima nad konzularnim područjem koje obuhvaća područje Saveznih Država Parana i Santa Catarina.

Ova Odluka stupa na snagu danom donošenja.

Klasa: 020-02/22-05/09

Urbroj: 71-10-01/1-22-2

Zagreb, 15. prosinca 2022.

Predsjednik
 Republike Hrvatske
 Zoran Milanović, v. r.
### NN 5/2023 (13.1.2023.), Pravilnik o izmjenama Pravilnika o utvrđivanju visine naknada za rad Hrvatske agencije za civilno zrakoplovstvo

MINISTARSTVO MORA, PROMETA I INFRASTRUKTURE

89

Na temelju članka 142. točke 10. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14), ministar mora, prometa i infrastrukture donosi

PRAVILNIK

O IZMJENAMA PRAVILNIKA O UTVRĐIVANJU VISINE NAKNADA ZA RAD HRVATSKE AGENCIJE ZA CIVILNO ZRAKOPLOVSTVO

Članak 1.

U Pravilniku o utvrđivanju visine naknada za rad Hrvatske agencije za civilno zrakoplovstvo (»Narodne novine«, broj 118/20) naslov iznad članka 9. i članak 9. mijenjaju se i glase:

»Plaćanje naknada

Članak 9.

(1) Na temelju ispostavljenog računa inozemni zračni prijevoznici, domaći zračni prijevoznici i operatori aerodroma naknade propisane odredbama ovoga Pravilnika uplaćuju na račun Agencije.

(2) Obračun i naplata naknada inozemnim zračnim prijevoznicima može se obaviti u svakoj konvertibilnoj valuti na način da se cijene izražene u eurima preračunavaju u željenu valutu po srednjem tečaju Hrvatske narodne banke na dan ispostavljanja računa.«

Članak 2.

Dodatak 2. mijenja se novim Dodatkom 2. koji je tiskan uz ovaj Pravilnik i čini njegov sastavni dio.

Članak 3.

Dodatak 4. mijenja se novim Dodatkom 4. koji je tiskan uz ovaj Pravilnik i čini njegov sastavni dio.

PRIJELAZNE I ZAVRŠNE ODREDBE

Članak 4.

HACZ naknade za mjesec prosinac 2022. godine, a za koje se zračnim prijevoznicima ispostavlja račun u siječnju 2023. godine, obračunat će se u eurima.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/120
 Urbroj: 530-07-1-1-22-2
 Zagreb, 27. prosinca 2022.

Ministar
 Oleg Butković, v. r.

DODATAK 2.

![](/files/_web/sluzbeni-dio/2023/132559/images/7018.jpg)

DODATAK 4.

![](/files/_web/sluzbeni-dio/2023/132559/images/7009.jpg)
### NN 5/2023 (13.1.2023.), Odluka o opozivu počasnog konzula Republike Hrvatske u Kraljevini Španjolskoj, sa sjedištem u Barceloni

PREDSJEDNIK REPUBLIKE HRVATSKE

77

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U KRALJEVINI ŠPANJOLSKOJ, SA SJEDIŠTEM U BARCELONI

JULI CESAR BÁRCENA SAN JOSÉ opoziva se dužnosti počasnog konzula Republike Hrvatske u Kraljevini Španjolskoj, sa sjedištem u Barceloni i konzularnim ovlastima nad konzularnim područjem koje obuhvaća teritorij autonomnih pokrajina Katalonije, Valencije i Aragona.

Ova Odluka stupa na snagu 31. prosinca 2022.

Klasa: 020-02/22-05/05
 Urbroj: 71-10-01/1-22-3
 Zagreb, 30. prosinca 2022.

Predsjednik
 Republike Hrvatske
 Zoran Milanović, v. r.
### NN 5/2023 (13.1.2023.), Odluka o dodjeli odlikovanja Reda Danice hrvatske s likom Blaža Lorkovića prof. dr. sc. Ivi Bićaniću (posmrtno)

PREDSJEDNIK REPUBLIKE HRVATSKE

78

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Blaža Lorkovića, za osobite zasluge za gospodarstvo, te dugogodišnji iznimno uspješni i međunarodno priznat nastavni i znanstveno-istraživački rad, odlikuje se prof dr. sc. IVO BIĆANIĆ (posmrtno).

Klasa: 060-03/22-14/05

Urbroj: 71-01-01-02/4-22-01

Zagreb, 19. prosinca 2022.

Predsjednik
 Republike Hrvatske
 Zoran Milanović, v. r.
### NN 5/2023 (13.1.2023.), Odluka o stavljanju u službenu uporabu katastarskog operata katastra nekretnina za katastarsku općinu Studena - nova

DRŽAVNA GEODETSKA UPRAVA

92

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelja Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU STUDENA – NOVA

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Studena – nova (MB 338079), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte u mjerilu 1:5000 s podjelom na detaljne listove katastarskog plana te podjelom na skice izmjere,

– pregledne katastarske karte u analognom obliku u mjerilu 1:5000,

– detaljnih listova katastarskog plana u mjerilu 1:1000 (12 listova),

– skica izmjera u mjerilu 1:1000 (28 komada), u mjerilu 1:500 (46 komada), u mjerilu 1: 250 (15 komada)

– dopunskih skica izmjera raznih mjerila (213 komada)

– popisa katastarskih čestica u rasponu od broja 1 do 1595 (ukupno 1783 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1790 (ukupno 1783 PL-ova).

II.

Katastarski operat katastra nekretnina za katastarsku općinu Studena – nova (MB 338079) stavlja se u službenu uporabu 9. studenoga 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Studena – nova (MB 338079) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Studena – nova (MB 338079).

IV.

Katastarski operat katastra nekretnina za katastarsku općinu Studena – nova (MB 338079) mora se održavati u trajnoj suglasnosti s obnovljenom zemljišnom knjigom za katastarsku općinu Studena – nova.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/19
 Urbroj: 541-04-01-02/1-23-5
 Zagreb, 3. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 5/2023 (13.1.2023.), Odluka o stavljanju u službenu uporabu katastarskog operata katastra nekretnina za katastarsku općinu Blace - Trn

DRŽAVNA GEODETSKA UPRAVA

93

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU
 BLACE – TRN

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Blace – Trn (MB 337137), a koji se sastoji od:

– katastarskog plana u digitalnom obliku,

– elaborata geodetske osnove,

– pregledne karte u M 1:5000 s podjelom na detaljne listove katastarskog plana u mjerilu te podjelom na skice izmjere,

– detaljnih listova katastarskog plana u mjerilu 1:1000 (31 list),

– skica izmjera (31 komad),

– dopunskih skica izmjere (razna mjerila) 180 komada,

– popisa katastarskih čestica u rasponu od broja 1 do 1708 (ukupno 1849 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1880 (ukupno 1849 PL-ova).

II.

Katastarski operat katastra nekretnina za katastarsku općinu Blace – Trn (MB 337137) stavlja se u službenu uporabu 17. listopada 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Blace – Trn (MB 337137) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Blace – Trn (MB 337137).

IV.

Katastarski operat katastra nekretnina za katastarsku općinu Blace – Trn (MB 337137) mora se održavati u trajnoj suglasnosti s obnovljenom zemljišnom knjigom za katastarsku općinu Blace – Trn.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/17
 Urbroj: 541-04-01-02/4-23-8
 Zagreb, 3. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 5/2023 (13.1.2023.), Odluka o katastarskoj izmjeri na području Grada Otočca za dijelove katastarskih općina Prozor i Čovići

Državna geodetska uprava

90

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA OTOČCA ZA DIJELOVE KATASTARSKIH OPĆINA PROZOR I ČOVIĆI

I.

Na području Grada Otočca za dijelove katastarskih općina Prozor i Čovići provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će trgovačko društvo Geoprojekt d.o.o., Borongajska cesta 81A, Zagreb.

III.

U obavljanju poslova katastra nekretnina službenici Državne geodetske uprave i zaposlenici trgovačkog društava Geoprojekt d.o.o., Borongajska cesta 81A, Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su do 30. lipnja 2023. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Gospić i trgovačko društvo Geoprojekt d.o.o., Borongajska cesta 81A, Zagreb, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere.

VIII.

Pregledan i potvrđen elaborat katastarske izmjere izlaže se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu prvog dana od dana objave u »Narodnim novinama«.

Klasa: 931-04/22-04/12

Urbroj: 541-04-01-021/1-23-51

Zagreb, 4. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 5/2023 (13.1.2023.), Odluka o stavljanju u službenu uporabu katastarskog operata katastra nekretnina za katastarsku općinu Mala Švarča 1

DRŽAVNA GEODETSKA UPRAVA

91

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU
 MALA ŠVARČA 1

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Mala Švarča 1 (MB 338648), a koji se sastoji od:

– katastarskog plana u digitalnom obliku,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:6500,

– pregledne karte s podjelom na skice izmjere mjerila 1:6500,

– detaljnih listova katastarskog plana u mjerilu 1:1000 (34 lista),

– skica izmjere mjerila 1:1000 (29 komada),

– skica izmjere mjerila 1:500 (45 komada),

– dopunskih skica izmjere raznih mjerila (299 komada),

– popisa katastarskih čestica u rasponu od broja 1 do 1935 (ukupno 1904 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1915 (ukupno 1904 PL-ova).

II.

Katastarski operat katastra nekretnina za katastarsku općinu Mala Švarča 1 (MB 338648) stavlja se u službenu uporabu 1. prosinca 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Mala Švarča 1 (MB 338648) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Mala Švarča 1 (MB 338648).

IV.

Katastarski operat katastra nekretnina za katastarsku općinu Mala Švarča 1 (MB 338648) mora se održavati u trajnoj suglasnosti s novoosnovanom zemljišnom knjigom za katastarsku općinu Mala Švarča 1.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/20
 Urbroj: 541-04-01-02/1-23-4
 Zagreb, 4. siječnja 2023.

Glavni ravnatelj
 Antonio Šustić, dipl. ing. geod., v. r.
### NN 5/2023 (13.1.2023.), Rješenje o razrješenju ministrice regionalnoga razvoja i fondova Europske unije

VLADA REPUBLIKE HRVATSKE

84

Na temelju članka 110. stavka 1. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske), donosim

RJEŠENJE

O RAZRJEŠENJU MINISTRICE REGIONALNOGA RAZVOJA I FONDOVA EUROPSKE UNIJE

1. Razrješuje se NATAŠA TRAMIŠAK dužnosti ministrice regionalnoga razvoja i fondova Europske unije.

2. Ovo Rješenje stupa na snagu danom donošenja.

Klasa: 080-02/23-02/03

Urbroj: 50301-15/28-23-01

Zagreb, 11. siječnja 2023.

Predsjednik
 mr. sc. Andrej Plenković, v. r.
### NN 5/2023 (13.1.2023.), Odluka o određivanju državnog tajnika koji upravlja Ministarstvom regionalnoga razvoja i fondova Europske unije

VLADA REPUBLIKE HRVATSKE

86

Na temelju članka 56. stavka 5. Zakona o sustavu državne uprave (»Narodne novine«, broj 66/19.), donosim

ODLUKU

O ODREĐIVANJU DRŽAVNOG TAJNIKA KOJI UPRAVLJA MINISTARSTVOM REGIONALNOGA RAZVOJA I FONDOVA EUROPSKE UNIJE

I.

Određuje se ŠIME ERLIĆ, državni tajnik u Ministarstvu regionalnoga razvoja i fondova Europske unije, da upravlja Ministarstvom regionalnoga razvoja i fondova Europske unije do stupanja na dužnost novoga ministra regionalnoga razvoja i fondova Europske unije.

II.

Ova Oduka stupa na snagu danom donošenja.

Klasa: 080-02/23-01/04
 Urbroj: 50301-15/28-23-01
 Zagreb, 11. siječnja 2023.

Predsjednik
 mr. sc. Andrej Plenković, v. r.
### NN 5/2023 (13.1.2023.), Odluka o određivanju državne tajnice koja upravlja Ministarstvom prostornoga uređenja, graditeljstva i državne imovine

VLADA REPUBLIKE HRVATSKE

85

Na temelju članka 56. stavka 5. Zakona o sustavu državne uprave (»Narodne novine«, broj 66/19.), donosim

ODLUKU

O ODREĐIVANJU DRŽAVNE TAJNICE KOJA UPRAVLJA MINISTARSTVOM PROSTORNOGA UREĐENJA, GRADITELJSTVA I DRŽAVNE IMOVINE

I.

Određuje se DUNJA MAGAŠ, državna tajnica u Ministarstvu prostornoga uređenja, graditeljstva i državne imovine, da upravlja Ministarstvom prostornoga uređenja, graditeljstva i državne imovine do stupanja na dužnost novoga ministra prostornoga uređenja, graditeljstva i državne imovine.

II.

Ova Oduka stupa na snagu danom donošenja.

Klasa: 080-02/23-01/03
 Urbroj: 50301-15/28-23-01
 Zagreb, 11. siječnja 2023.

Predsjednik
 mr. sc. Andrej Plenković, v. r.
### NN 5/2023 (13.1.2023.), Rješenje o razrješenju ministra prostornoga uređenja, graditeljstva i državne imovine

VLADA REPUBLIKE HRVATSKE

83

Na temelju članka 7. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), donosim

RJEŠENJE

O RAZRJEŠENJU MINISTRA PROSTORNOGA UREĐENJA, GRADITELJSTVA I DRŽAVNE IMOVINE

1. Razrješuje se IVAN PALADINA dužnosti ministra prostornoga uređenja, graditeljstva i državne imovine, na osobni zahtjev.

2. Ovo Rješenje stupa na snagu danom donošenja.

Klasa: 080-02/23-02/02

Urbroj: 50301-15/28-23-02

Zagreb, 11. siječnja 2023.

Predsjednik
 mr. sc. Andrej Plenković, v. r.
### NN 5/2023 (13.1.2023.), Odluka o izmjenama Odluke o izravnim mjerama kontrole cijena određenih prehrambenih proizvoda

VLADA REPUBLIKE HRVATSKE

82

Na temelju članka 6. Zakona o iznimnim mjerama kontrole cijena (»Narodne novine«, br. 73/97., 128/99. i 66/01.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 13. siječnja 2023. donijela

ODLUKU

O IZMJENAMA ODLUKE O IZRAVNIM MJERAMA KONTROLE CIJENA ODREĐENIH PREHRAMBENIH PROIZVODA

I.

U Odluci o izravnim mjerama kontrole cijena određenih prehrambenih proizvoda (»Narodne novine«, broj 104/22.), u točki III. stavku 1. riječi: »15,99 kuna (2,12 eura)« zamjenjuju se riječima: »1,86 eura«.

II.

U točki IV. stavku 1. riječi: »7,39 kuna (0,98 eura)« zamjenjuju se riječima: »0,98 eura«.

III.

U točki V. stavku 1. riječi: »7,99 kuna (1,06 eura)« zamjenjuju se riječima: »1,33 eura«.

U stavku 2. riječi: »1 %« zamjenjuju se riječima: »5 %«.

IV.

U točki VI. stavku 1. riječi: »5,99 kuna (0,80 eura)« zamjenjuju se riječima: »0,80 eura«.

U stavku 2. riječi: »6,29 kuna (0,83 eura)« zamjenjuju se riječima: »0,83 eura«.

V.

U točki VII. stavku 1. riječi: »24,99 kuna (3,32 eura)« zamjenjuju se riječima: »3,58 eura«.

U stavku 2. riječi: »24,99 kuna (3,32 eura)« zamjenjuju se riječima: »3,32 eura«.

U stavku 3. riječi: »32,99 kuna (4,38 eura)« zamjenjuju se riječima: »4,11 eura«.

VI.

U točki VIII. stavku 1. riječi: »24,99 kuna (3,32 eura)« zamjenjuju se riječima: »3,32 eura«.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/23-04/03
 Urbroj: 50301-05/14-23-2
 Zagreb, 13. siječnja 2023.

Predsjednik
 mr. sc. Andrej Plenković, v. r.